Herschelle Gibbs-dronkbestuursaak weer nie in hof | Maroela Media
'n Woordvoerder vir Kaapstad se vervolgingsowerheid het gesê die dossier is na die Wes-Kaapse direkteur vir openbare vervolging gestuur, wat sal besluit of die saak wel sal voortgaan. Geen redes is hiervoor gegee nie.
Die aanklag hou verband met 'n botsing in Kampsbaai in die vroeë oggendure van 1 Desember verlede jaar. Gibbs het na bewering die spoedgrens oorskry voordat hy teen 'n Toyota gebots het.
Gibbs was aanvanklik veronderstel om op 25 November, byna 'n jaar na die voorval, vir die eerste keer in die hof te verskyn, maar die verskyning is uitgestel na 14 Desember aangesien hy nie in die land was nie.
Daar is tans geen aanduiding of die saak wel op die hofrol geplaas sal word nie. Indien Gibbs wel in die hof verskyn, sal dit waarskynlik slegs wees om die saak uit te stel vir die verhoor.
Sulke stupid (tog ernstig) sake, word darem vreeslik uitgerek. Vang hulle, toets hulle bloed en sluit hulle op vir 'n tydperk. Gee vir hulle ook 'n vieslike rekord wat vir lank agter hul name sal staan.
Vir die wat nou al weer regop staan – by stupid bedoel ek net daar is meer ernstige sake soos plaasmoorde, verkragtings, gesinsmoorde ens.
Ek stem saam… noem dit wat dit is…. STUPID!
Geraak · 4 jare gelede
Stupid? Totdat dit jou ernstig raak, en 'n dierbare sterf, weens 'n dronk bestuurder – dan is so 'n saak NIE stupid nie, maar baie ernstig. Moord, het baie verskillende name.